cyanic-selkie/wikianc huggingface dataset:
Wi-Fi Protected Access
Geskiedenis
Die WPA sertifiseringsmerk dui daarop dat daar voldoen word aan 'n sekuriteitsprotokol wat bedoel is om die veiligheid van draadlose netwerke te verhoog. Daar bestaan twee weergawes van die protokol wat enterprise en personal gedoop is. Die Enterprise weergawe is bedoel om saam met 'n IEEE 802.1X bediener te werk (wat die geldigheid van die identiteit van gebruikers vasstel) wat verskillende sleutels aan elke gebruiker uitdeel. Die Personal weergawe van WPA gebruik 'n minder uitbreibare voorafgedeelde sleutel (PSK) modus, waar elke rekenaar toegang verleen word aan die hand van dieselfde wagwoord. In PSK modus, hang die sekuriteit van die netwerk grootliks af van die sterkte van die wagwoord en die geheimhouding van die wagwoord. Die ontwerp van die protokol is gebaseer op 'n derde proefskrif van die IEEE 802.11i standaard.
Die Wi-Fi Alliance het die protokol geskep om die bekendstelling van standaardgebaseerde veilige draadlose netwerkprodukte moontlik te maak voor die IEEE 802.11i groep hulle werk afgehandel het. Die Wi-Fi Alliance het reeds die WPA2 sertifisering voorsien gebaseer op die finale proefskrif van die IEEE 802.11i standaard. Daarom het hulle doelbewus die etikette in die raamvelde (ook bekend as inligtingselemente) laat verskil van dié in die 802.11i standaard om verwarring te vermy met saamgestelde implementerings van beide die oorspronklike en die gevorderde weergawes van die protokol.
Data word versluier deur van die RC4 stroomsyfer gebruik te maak met 'n 128-bis sleutel en 'n 48-bis aanvangsvektor. Een groot verbetering van die protokol bo WEP is die sogenaamde Temporal Key Integrity Protocol (TKIP) wat die sleutels dinamies verander soos die stelsel gebruik word. Wanneer dit met 'n baie groter aanvangsvektor gekombineer word verleen dit 'n groot verbetering in beskerming aan die stelsel en is dit doeltreffend om die beknde sleutelherwinningsaanvalle wat op WEP gedoen word te stuit.
Behalwe vir identiteitsbevestiging en versluiering van data bied die protokol ook 'n groot verbetering in die versekering van die integriteit van die datapakkies. Die sikliese oortolligheidstoets (CRC) wat in WEP gebruik word is in wese onveilig; dit is moontlik om die datapakkie te verander en die boodskap se CRC aan te pas sonder dat dit nodig is om die WEP sleutel te ken. 'n Veiliger boodskapbevestigingskode word in die protokol gebruik wat 'n algoritme inspan wat as "Michael" bekend staan. Die booskapbevestigingskode sluit 'n raamteller in wat verhoed dat 'n terugspeel aanval uitgevoer kan word.
Deur die sleutels en aanvangsvektore te vergroot, die aantal pakkies wat met verwante sleutels gestuur word te verminder en 'n veilege boodskapsbevestigingstelsel te implementeer maak die protokol dit baie moeiliker om by 'n draadlose LAN in te breek. Die Michael-algoritme was die sterkste wat die Wi-Fi ontwerpers kon bedink wat nog steeds op die meeste ouer netwerkkaarte sou werk. Vanweë die onvermeidelike leemtes in die Michael-algoritme sal TKIP die netwerk vir 'n minuut afskakel as twee rame ontdek word wat nie die Michael-toets deurstaan nie, wat die aanvaller dwing om weer van voor af te begin.
WPA2
Die gevorderde protokol wat deur die Wi-Fi Alliance se WPA2-program gesertifiseer word implementeer die vereiste elemente van 802.11i. In besonder stel dit 'n nuwe AES-gebaseerde algoritme, CCMP bekend wat as heeltemal veilig beskou word. Vanaf 13 Maart 2006 is WPA2 sertifisering 'n vereiste vir enige toestelle wat die Wi-Fi Alliance se sertifiseringsmerk wil dra.
Sekuriteit in voorafgedeelde sleutelmodus
Die voorafgedeelde sleutelmodus (PSK of personal mode) is ontwerp vir huislike en klein kantoornetwerke wat nie die kompleksiteit van 'n 802.1X bediener benodig nie. Elke gebruiker moet 'n wagwoord insleutel om toegang tot die netwerk te kan verkry. Die wagwoordfrase kan van 8 tot 63 ASCII karakters lank wees of 64 heksadesimale getalle (256 bisse). As 'n mens sou verkies om die ASCII karakters te gebruik sal 'n hutsfunksie dit afbreek na 'n 256 bis string deur van die SSID gebruik te maak. Die wagwoordfrase mag op die gebruiker se rekenaar gestoor word op hulle diskresie op die meeste bedryfstelsels om hertoegang te verhoed. Die wagwoordfrase moet op die draadlose toegangspunt gestoor word.
Sekuriteit word versterk deur 'n PBKDF2 sleutelafleidingsfunksie te gebruik. Swak wagwoordfrases wat tipies deur gebruikers ingespan word is egter vatbaar vir wagwoord krakingsaanvalle. Om teen brutekrag aanvalle te beskerm is 'n willekeurige wagwoordfrase van 13 karakters (gekies uit 'n stel van 95 moontlike karakters) waarskynlik voldoende. Reënboogtabelle is bereken deur die Church of WiFi vir die top 1000 SSID's (die verstek identifikasie vir netwerke opgestel op toegangspunte) vir 'n miljoen verskillende WPA/WPA2 wagwoordfrases. Om teen inbrake op draadlose netwerke te beskerm moet daar dus liefs nie van enige SSID's gebruik gemaak word wat in die top 1000 lys voorkom nie.
EAP uitbreidings onder WPA- en WPA2 Enterprise
Die Wi-Fi Alliance het die insluiting van bykomende soorte EAP's (Extensible Authentication Protocol) tot hul sertifiseringsprogramme aangekondig vir hul WPA- en WPA2 Enterprise sertifiseringsprogramme. Die doel was om te verseker dat die WPA-Enterprise gesertifiseerde produkte met mekaar versoenbaar sou wees. Voorheen was slegs EAP-TLS (Transport Layer Security) gesertifiseer deur die Wi-Fi Alliance.
Chinese Burgeroorlog
Hoewel die vier jaar van die Chinese Kommunistiese Rewolusie van 1945 tot 1949 spesiale aandag kry, het die eintlike oorlog al in Augustus 1927 begin met die Wit Terreur aan die einde van opperbevelhebber Chiang Kai-shek se Noordelike Ekspedisie, en geëindig toe die grootste vyandelikhede tussen die twee kante in 1950 geëindig het.
Wi-Fi Protected Access
EAP uitbreidings onder WPA- en WPA2 Enterprise
Die EAP-soorte wat nou ingesluit is by die sertifiseringsprogram is:
Chinese Burgeroorlog
Verloop van die oorlog
Die konflik het in twee fases plaasgevind: die eerste tussen 1927 en 1937, en die tweede van 1946 tot 1950. Die twee fases is geskei deur die Tweede Chinees-Japannese Oorlog in 1937 tot 1945. Die burgeroorlog was ’n groot keerpunt in moderne China se geskiedenis, met die kommuniste wat beheer oor die vasteland gekry en die Volksrepubliek China (VRC) in 1949 gestig het, terwyl hulle die Republiek China (RC) gedwing het om na Taiwan terug te val. Dit het gelei tot voortdurende politieke en militêre vyandelikhede tussen die twee kante van die Straat van Taiwan, terwyl albei partye amptelik daarop aanspraak maak dat hy die regmatige regering van die hele China is.
Wi-Fi Protected Access
EAP uitbreidings onder WPA- en WPA2 Enterprise
Sommige 802.1X kliënte en bedieners wat deur spesifieke firmas ontwikkel is mag ook ander EAP-soorte ondersteun. Hierdie sertifisering is 'n poging om te verseker dat die gewilde EAP-soorte met mekaar versoenbaar is; die onversoenbaarheid van verskillende stelsels is tans een van die grootste knelpunte wat die ontplooiing van 802.1X op heterogene netwerke kniehalter.
Chinese Burgeroorlog
Verloop van die oorlog
Die oorlog verteenwoordig ’n ideologiese skeiding tussen die kommunistiese KPC en die nasionalistiese KMT. Konflik het voortgeduur tot laat in 1937, toe die twee partye saamgestaan het teen die Japannese bedreiging en om te keer dat die land verbrokkel. ’n Volskaalse burgeroorlog is in 1946 hervat, ’n jaar ná die einde van die vyandelikhede met Japan in September 1945. Vier jaar later is die militêre bedrywighede gestaak. Die nuut gestigte Volksrepubliek China het die vasteland beheer, insluitende die eiland Hainan, en die Republiek China se jurisdiksie was beperk tot Taiwan, Penghu, Kinmen, Matsu en ’n paar ander eilande.
Daar was sedertdien nog geen wapenstilstand of vredesverklaring nie en daar word gedebatteer of die burgeroorlog wettig verby is. Betrekkinge tussen die twee kante word versuur deur militêre dreigemente en politieke en ekonomiese druk, veral oor Taiwan se politieke status, terwyl albei partye net een China erken. Die VRC beskou Taiwan steeds as deel van sy grondgebied en dreig steeds om Taiwan binne te val indien die RC sy onafhanklikheid verklaar deur sy naam te verander en internasionale erkenning te probeer kry as die "Republiek Taiwan". Terselfdertyd maak die RC aanspraak op die vasteland van China en gaan die geveg om diplomatieke erkenning voort. Tog het die twee regerings van China noue ekonomiese bande.
Hamid Karzai
Hamid Karzai (Pasjtoe: حامد کرزی‎, Dari: حامد کرزی; gebore op 24 Desember 1957 in Kandahar, Afghanistan) is die eerste demokraties verkose President van Afghanistan (vanaf 22 Desember 2001 tot 29 September 2014). Hamid Karzai was sedert Desember 2001 die Voorsitter van die Oorgangsadministrasie en die interim president vanaf Junie 2002. Hy is in 2014 opgevolg deur Ashraf Ghani.
Vroeë en persoonlike lewe
Karzai is gebore in Khandahar as 'n etniese Pastoen en lid van die invloedryke Popalzay-stam (waarvan verskeie Afghaanse Konings gekom het). Sy familie was ondersteuners van Koning Zahir Shah. Gevolglik was hy van vroeg in sy lewe betrokke by Afghanistan se politiek.
Hy volg 'n nagraadse kursus in staatsleer aan die Himachal universiteit in Shimla, Himachal Pradesh, Indië van 1979 to 1983, waarna hy terugkeer as 'n fondsinsamelaar ter ondersteuning van die anti-Sowjet opstand in Afghanistan gedurende die res van die 1980's. Nadat die Sowjetmagte uit Afghanistan verdryf is, het hy as 'n minister in die regering van Burhanuddin Rabbani gedien.
Hy is getroud met Zinat Karzai, 'n opgeleide verloskundige. Hulle is getroud in 1998 en het geen kinders nie. Karzai beskik oor taalvermoëns in Pasjtoe, Dari, Oerdoe, Persies, Engels en Frans.
Taliban verbintenis
Nadat die Taliban op die politieke toneel in die 1990's verskyn het, was Karzai aanvanklik 'n ondersteuner. Later het hy van hulle weggebreek, volgens hom oor sy wantroue oor hul noue bande met Pakistan. Nadat die Taliban vir Rabbani in 1996 omvergewerp het, het Karzai geweier om as Afghanistan se VN-ambassadeur te dien. In 1997, het Karzai by verskeie van sy familielede in die Verenigde State aangesluit. In die Verenigde State het hy hom beywer ten gunste van die herinstelling van die monargie in Afghanistan. Sy vader is op 14 Julie 1999 gedood in 'n sluipmoordaanval, vermoedelik uitgevoer deur Talibanagente. Karzai het wraak gesweer teen die Taliban en aktief daarna gewerk om die beweging omver te werp.
Afghaanse leier
In 2001, na die terroriste aanval in die VSA op 11 September, het Karzai saam met die Mujahiddin lojaal aan die Afghanistanse Noordelike Alliansie, die VSA gesteun in sy pogings om die Taliban in Afghanistan omver te werp. Hy het ook internasionale steun vir 'n alternatiewe regering begin werf. In Desember 2001, het uitgeweke politieke leiers van Afghanistan – verskeie met geen ondersteuning binne Afghanistan – byeengekom in Bonn, Duitsland ten einde te besluit oor nuwe leierskapstrukture. Ingevolge die Bonn Ooreenkoms van 5 Desember het hulle 'n interim Oorgangsadministrasie gevorm en Karzai as Voorsitter van 'n 29-lid regerende komitee aangestel. Hy word ingesweer as leier op 22 Desember 2001. Die Loya Jirga van 19 Junie 2002 stel Karzai aan as die interim president van die Afghanistan Oorgangsadministrasie. Hedayat Amin Arsala is as een van sy visepresidente aangestel.
Aanvanklik was Karzai se gesag en populêre steun buite die hoofstad, Kaboel, volgens sommige waarnemers so gering dat gereeld na hom verwys is as die "Burgemeester van Kaboel".
Presidensiële verkiesing van 2004
As interim president het Karzai voordeel getrek dat sy naam toenemend bekend geword het onder kiesers in Afghanistan en was hy ook toenemend in 'n goeie lig beskou vir sy stabiele leierskap gedurende die onsekere na-oorlogse periode. Ander faktore wat bygedra het tot sy sukses sluit in die steun van die VSA president George W. Bush se administrasie, die kort een maand veldtog en die gebrek aan nasionale nuusdekking vir sy opponente. Alhoewel sy verkiesingsveldtog beperk was as gevolg van vreese vir geweld, het die verkiesing plaasgevind sonder enige noemenswaardige insidente.
Karzai word amptelik ingesweer as President van Afghanistan op 7 Desember 2004 in Kaboel. Verskeie waarnemers beskou die seremonie as simbolies van belang as 'n belangrike nuwe begin vir dié geweldgeteisterde land. Belangrike gaste by die inhuldiging sluit in die voormalige koning Zahir Shah, Afghanistan se drie vorige presidente en die Verenigde State se visepresident Dick Cheney.
Aanslae op sy lewe
Op 5 September 2002, is 'n aanslag op Karzai se lewe in Kandahar gedoen. 'n Gewapende man in 'n uniform van die nuwe Afghaanse nasionale leër het op hom gevuur en in die proses die Goewerneur van Kandahar en 'n operasionele offisier van die VSA se spesiale magte verwond. 'n Tweede aanslag op Karzai se lewe vind plaas op 16 September 2004 toe 'n vuurpyl sy helikopter gemis het op pad na Gardez, waar hy 'n skool sou geopen het.
Wilmer Valderrama
Wilmer Valderrama is 'n Amerikaanse akteur en vervaardiger. Hy is bekend vir sy rolle in die rolprente Summer Catch (2001), Party Monster (2003), en Larry Crowne (2011), en in die televisiereeks That '70s Show (1998).
Standard Bank
Die Standard Bank van Suid-Afrika Bpk. is een van Suid-Afrika se grootste finansiële dienstegroepe. Dit doen sake in 33 lande ter wêreld, insluitende 17 in Afrika.
Geskiedenis
Die bank is in 1962 gestig as die Suid-Afrikaanse plaasvervanger van 'n Britse oorsese bank wat ook Standard Bank genoem is, onder die naam Standard Bank van Suid-Afrika.
Laura Kelly
Vroeë lewe en opvoeding
Kelly is in New York gebore in 'n militêre gesin wat gereeld verhuis het en dikwels oorsee gestasioneer was. Sy het aan Bradley Universiteit studeer en 'n Baccalaureus scientiae (BS) in sielkunde behaal. Sy het daarna aan die Universiteit van Indiana Bloomington studeer en 'n meestersgraad in die wetenskap van terapeutiese ontspanning verwerf. Kelly was die uitvoerende direkteur van die Kansas Ontspannings- en Parkevereniging.
Vroeë politieke loopbaan
Kelly is in November 2004 tot die senaat van Kansas verkies. Sy is eers later as die minderheidsweep aangewys. In 2007 is sy gevra om as die Rangordende minderheidslid van die Kansas Ways and Means-komitee te dien.
Van die belangrikste bydraers tot Kelly se 2008-veldtog was die Senaat-demokrate van Kansas, die Demokratiese Senatore-Veldtogkomitee van Kansas, die Amerikaanse Onderwysersfederasie (AFT), Astrazeneca, die Kansas Nasionale Onderwysvereniging (KNEA), die Kansas Trial Lawyers Association, en haarself.
Aan die einde van 2009 het Kelly dit oorweeg om as lid vir Kansas se 2de kongresdistrik te staan. Gedurende die wetgewende sessie van 2011–2012 het sy as die assistent-minderheidsleier van die Senaat gedien.
Lys van nedersettings in die Verenigde State van Amerika
Hierdie is 'n lys van nedersettings in die Verenigde State van Amerika.
Laura Kelly
Veldtog
Op 24 Mei 2018 het Kelly vir Lynn Rogers as haar keuse vir luitenant-goewerneur aangekondig. Op 7 Augustus het sy vir Brewer en Svaty verslaan nadat sy 51,5% van die stemme in die voorverkiesing ontvang het. Kelly het die Republikeinse kandidaat Kris Kobach in die algemene verkiesing met net 47,8% van die stemme verslaan.
Ampstermyn
Kelly is op 14 Januarie 2019 as die 48ste goewerneur ingehuldig. Sy het vir Jeff Colyer opgevolg en is die eerste Demokraat om die amp sedert 2011 te beklee.
Persoonlike lewe
Kelly is sedert 1979 met Ted Daughety getroud. Hulle het in 1986 na Topeka verhuis. Die egpaar het twee volwasse dogters, Kathleen en Molly Daughety. Kelly is 'n Katoliek.
Louis Viljoen Rex
duimnael|links|320px|Dr. Viljoen het in 1928 op [[Universiteit Stellenbosch|Maties se studenteraad gedien. Agter: A.A. Smuts (B.A.), (later ds.) O.A. Cloete (B.A.), C.P. van der Merwe (B.A.), E. Stals (B.Sc.), H. Liebenberg (B.A.), A.A. Smuts (B.Sc.), E.P. Groenewald (M.A.). Middel: (later prof.) H.B. Thom (M.A., adjunkvoorsitter), J.C. van der Westhuizen (M.A., sekretaris), (later ds.) Berning Malan (B.A., voorsitter), Erika Theron (B.A., asst.sekr.), (later dr.) Louis Rex (B.A.) Voor: J.C. Pauw (B.A.), P.A. Weber (B.A., penningmeester), L.H. Bartel (B.Sc.). Abraham Jonker (inlas) was afwesig.]]
Cameron Hall (akteur)
Cameron Hall (6 Januarie 1897 – 19 Desember 1983) was 'n Engelse akteur. Hy was bekend vir sy rolle in die rolprente Yes, Madam? (1939) en I See a Dark Stranger (1946), en in die televisiereekse Dear Dotty (1954) en Studio 4 (1962).
Louis Viljoen Rex
Gemeentelike bediening
Rex is in 1931 tot die bediening toegelaat en het agtereenvolgens die gemeentes Steynsburg (1932 - 1939), Drieankerbaai (1939 - 1941), Queenstown (1941 - 1947), Carolina (1947 - 1948), Bronberg, Queenstown-Oos en Johannesburg-Oos (die Irenekerk) (1957 - 1959) bedien.
Kerkleier
Hy het dikwels sy kerk in belangrike kommissies gedien. Hy was onder meer lid van die Raad van die Kerke (die voorloper van die Algemene Sinode) en het in die eksamenkommissies vir teologiese studente in Kaapland en Transvaal gedien. Hy was onder meer secundi van die Sinodale Kommissie van die Ring van Pretoria-Oos, voorsitter van die Transvaalse Sinode se Kommissie vir Studente-bearbeiding, lid van die Kommissie van Revisie, primarius van die Kommissie vir Eksaminatore vir Dogmatiek, lid van die Kommissie vir Aktuele Vraagstukke en tydens sy heengaan actuarius van die Sinode van die Suidstreek van die Transvaalse Kerk nadat hy ds. M.S. Joubert opgevolg het wat uit die sinodale ressort vertrek het om 'n beroep na Pietersburg te aanvaar.
Sy opvolger ná sy skielike dood was ds. Willie Jonker (later ook leraar van Johannesburg-Oos van 1966 tot 1968). Van hom is gesê dat hy buitengewone talente, gepaard met 'n innige godsvrug, geopenbaar het.
duimnael|links|160px|Dr. Rex, afgeneem sowat sewe jaar voor hy in die amp oorlede is ná 'n lang siekbed. Hy sterf op 15 Desember 1959, ná 'n lang siekbed, in die ouderdom van 52 jaar.
Edgar Bergen
Edgar Bergen (16 Februarie 1903 – 30 September 1978) was 'n Amerikaanse akteur en skrywer. Hy was bekend vir sy rolle in die rolprente Letter of Introduction (1938), Song of the Open Road (1944), Fun & Fancy Free (1947), en The Muppet Movie (1979).
Kleinfregatvoël
Die Kleinfregatvoël (Fregata ariel) is 'n voël en 'n seldsame besoeker aan die ooskus van Suid-Afrika en word gewoonlik na somersiklone gesien. Die voël is 70 – 82 cm groot en weeg 700 - 900 g met 'n vlerkspan van 1.8 - 2.1 meter. Daar broei 'n 1000 pare op Europa-eiland. In Engels staan die voël bekend as Lesser frigatebird.
NOFX
NOFX is 'n Amerikaanse punk rock musiekgroep vanaf Los Angeles, Kalifornië. Hulle is gevorm in 1983 deur die sanger/baskitaarspeler Fat Mike en kitaarspeler Eric Melvin. Tromspeler Erik Sandin het aangesluit by NOFX kort daarna, en El Hefe het by die groep aangesluit in 1991 en speel kitaar en trompet.
NOFX se sukses is te kenne gegee aan 'n groeiende belangstelling in punk rock musiek gedurende die 1990's, maar in teenstelling met baie van hul tydgenote het hulle nog nooit onderteken tot 'n groot plaatetiket. NOFX het dertien studio-albums vrygestel. Die groep het gewild geraak met hul vyfde studio album Punk in Drublic (1994). Hul jongste album, First Ditch Effort, is vrygestel op 7 Oktober 2016. Die groep het meer as 8 miljoen albums wêreldwyd verkoop. Dit maak hulle een van die mees suksesvolle onafhanklike musiekgroepe van alle tye.
Vroeë jare (1983–1990)
In 1983 het die kitaarspeler Eric Melvin baskitaarspeler/voorsanger Mike Burkett (Fat Mike) ontmoet en die band onder die naam NO-FX gestig ná 'n Boston hardcore punk-band genaamd Negative FX. Tromspeler Erik "Smelly" Sandin het by hulle aangesluit. NOFX se eerste opname was 'n demo in 1984.
Musiekstyl en invloede
Die musiekgroep se klank is baie divers, met die gebruik van elemente van punk rock, skate punk, ska punk, en ander musiek genres. Sommige van hul liedjies fokus op, of verwys na onderwerpe soos politiek en anargie, die samelewing, rassisme, seksisme, homofobie, klasongelykhede, die gebruik van dwelms en alkohol, die media, en godsdiens. Die musiekgroep het liedjies vrygestel wat wissel in lengte van onder 'n minuut, met liedjies soos "I Gotta Pee" (0:32) en "Murder the Government" (0:45), tot hul langste liedjie, "The Decline", wat 18 minute en 22 sekondes lank is.
Lede
Huidige lede
Gewese lede
Diskografie
Ateljeealbums
J.F. van Oordt
Johan Frederik van Oordt (20 November 1856, Kaapstad - 6 September 1918, Somerset-Wes) raak bekend as die skrywer D’Arbez. D'Arbez is die omgekeerde van “zebra”, die naam wat professor Cozijn van Leiden aan hom gee. As D'Arbez publiseer hy 'n groot aantal romans (dikwels histories van aard met temas soos die Groot Trek, Boereleiers, die Ou-Kaap en Jan van Riebeeck.) Van Oordt skryf dramas onder die skuilnaam Nemo.
Flâneur
Flâneur is 'n Franse selfstandige naamwoord wat na 'n persoon (gewoonlik 'n man) verwys wat op argelose en ongeërgde wyse rondslenter of ronddwaal. Die woord beskik egter oor 'n paar bykomende genuanseerde betekenisse. Die woord Flânerie beteken om rond te wandel, met al die gepaardgaande betekenisse daarby. 'n Woord wat so te sê 'n sinoniem van diè selfstandige naamwoord is, is boulevardier. Die woord flâneur verwys tradisioneel na, of word tradisioneel in verband gebring met, 'n man. Die persoon word voorgestel as 'n ambivalente, vae figuur met 'n agtergrond van stedelike welvaart wat soms 'n boheemse leefstyl nastreef, moderniteit aanhang, en oor die vermoë beskik om betreklik los van die samelewing rond te wandel of dwaal, met geen ander doel as om 'n akute waarnemer van die geïndustrialiseerde hedendaagse bestaan te wees nie.
Die flâneur is in die eerste plek 'n literêre persoon uit 19de eeuse Frankryk, welke beeld essensieel is vir enige geloofwaardige uitbeelding van die strate van Parys. Die woord beskik oor 'n stel verbeeldingryke assosiasies: die man van ontspanning, die leeglêer, die stedelike ontdekkingsreisiger, of die fynproewer wat hom heel gemaklik met die strate en boulevards vereenselwig. Dit was egter Walter Benjamin, geïnspireer deur die poësie van Charles Baudelaire, wat hierdie figuur die voorwerp van wetenskaplike belangstelling in die 20ste eeu gemaak het, as synde 'n emblematiese argetipe van stedelike, moderne (selfs modernistiese) ervarings. Na Benjamin het die flâneur 'n belangrike simbool geword vir skolastici, kunstenaars en skrywers. Die klassieke Franse vroulike weergawe van die woord is passante. Die woord kom voor in die werke van Marcel Proust, alhoewel die 21ste eeuse akademiese term flâneuse is. Sommige Engelstalige skrywers pas die manlike term flâneur ook op vroumense toe. Die term het 'n bykomende betekenis verkry in verband met argitektuur en stedelike beplanning, wat verwys na verbygangers wat toevallige of opsetlike sielkundige effekte ervaar uit die ontwerp van 'n struktuur.
Etimologie
duimnael|upright|[[Charles Baudelaire]]
Die woord Flâneur kom van die Oudnoorse werkwoord "flana", wat "om doelloos rond te wandel" beteken.
Teems
Die Teems (Engels: River Thames, dikwels net Thames; na dele van die rivierloop word - soos in Oxford - as Isis verwys) is 'n rivier wat deur suidelike Engeland vloei, asook deur Londen, om uiteindelik in die Noordsee uit te mond. Die rivier is een van die hoofwaterweë in Engeland, en mense het hulle reeds omstreeks 3000 v.C. langs sy oewers gevestig.
In die 19de eeu was die Teems een van die vuilste riviere in Europa - die besoedeling van sy water het in die somer van 1858 'n nuwe hoogtepunt bereik met die Great Stink (Groot Stank). Intussen word die Teems as een van die skoonste riviere in Europa beskou wat gereeld deur dolfyne, walvisse en ander seelewende soogdiere besoek word. Nóg 'n belangrike aanwyser vir die Teems se ekostelsel en watergehalte is die feit dat die rivier die habitat van twee spesies seeperdjies geword het. Vandag voorsien die Teems in twee derdes van Londen se drinkwaterbehoeftes.
Die Teems vloei oor 'n afstand van 215 myl vanuit sy (omstrede) oorsprong "Thames Head" in landelike Gloucestershire deur nege graafskappe en sestien stedelike nedersettings. Daar is altesaam meer as 190 eilande of eilandjies (in Engels aits genoem) langs sy loop. Op een van hulle, Runnymede of Magna Carta Island naby Windsor-kasteel, is die Magna Carta in 1215 onderteken.
Etimologie
Die Engelse benaming Teems het sy oorsprong in die Latynse Tamesis (selde Tamesas) wat op sy beurt afgelei is van die Proto-Keltiese *tamesās ("rivier, water; breë water; donker water; donkerheid").
Ontstaan
Met die hoogtepunt van die laaste ystydperk, sowat 12 000 jaar gelede, is groot hoeveelhede water as gevolg van lae temperature in ysmassas omskep sodat die seevlak wêreldwyd gedaal het. Die suidelike Noordsee is in droë land verander, die sogenaamde Doggersland, en die Britse Eilande het met die huidige Europese vasteland duisende jaar lank 'n samehangende landmassa gevorm. In hierdie tyd was die Teems baie groter as wat hy vandag is en sy bron heelwat verder weswaarts in die omgewing van die huidige Wallis. Die rivier het toe deur Doggersland gevloei, tot dit by die Rynriver aangesluit het. Die twee riviere was dus eens op 'n tyd deel van dieselfde rivierstelsel.
Oorsprong
Die oorsprong van die Teemsrivier bly omstrede. Moontlik ontspring die rivier onder 'n groot esboom in 'n veld naby Trewsbury Mead, geleë suid van Cirencester teen die rand van die Cotswold Hills. Sommige deskundiges beweer sy oorsprong is in 'n ander veld sowat elf myl noord van Trewsbury Mead geleë, naby Seven Springs in die parogie Coberley. Die laasgenoemde is egter heel waarskynlik die oorsprong van die Churnrivier wat naby Cricklade in die Teems uitmond.
Kenia (berg)
Die berg Kenia (Masai: Kirinyaga en Kinyaa, "Swart-en-wit berg") is die hoogste berg in die Oos-Afrikaanse land Kenia en die tweede hoogste in Afrika, na Kilimandjaro in Tanzanië. Die hoogste pieke van die berg is Batian (5 199 meter), Nelion (5 188 meter) en Punt Lenana (4 985 meter). Kenia is geleë in die voormalige provinsies Oos- en Sentraal-Kenia, nou Meru, Embu, Laikipia, Kirinyaga, Nyeri en Tharaka Nithi, ongeveer 16,5 km suid van die ewenaar en ongeveer 150 km noord-noordoos van die hoofstad Nairobi. Die Republiek Kenia het sy naam te danke aan die berg.
Carlos Valdes (akteur)
Carlos Valdes (gebore 20 April 1989) is 'n Amerikaanse akteur. Hy is bekend vir sy rolle in die televisiereekse Arrow (2012), The Flash (2014), en Legends of Tomorrow (2016).
Kenia (berg)
Die berg Kenia is 'n stratovulkaan wat ongeveer drie miljoen jaar na die vorming van die Oos-Afrikaanse Skeur ontstaan het. Voor gletservorming was dit 7 000 meter hoog. Dit is duisende jaar lank deur 'n yslaag bedek, wat gelei het tot baie geërodeerde hellings en talle valleie wat vanaf die sentrum uitstraal. Daar is tans elf klein gletsers wat vinnig krimp en moontlik teen 2050 vir ewig weg sal wees. Die beboste hellings is 'n belangrike bron van water vir 'n groot deel van Kenia.
Daar is verskillende plantegroei van die basis tot by die piek. Die onderste hellings word deur verskillende soorte bosplante bedek. Baie Alpynse spesies is endemies aan die berg Kenia, soos die reuse lobelias en senecios en 'n plaaslike subspesie van rotsdassie. 'n Oppervlakte van 715 vierkante meter om die middel van die berg is as 'n nasionale park aangewys en in 1997 deur Unesco as 'n wêrelderfenisgebied gelys. Die park ontvang meer as 16 000 besoekers per jaar.
Berg Kenia Nasionale Park
Berg Kenia Nasionale Park, wat in 1949 gestig is, beskerm die streek rondom die berg. In April 1978 word die gebied as 'n Unesco-biosfeerreservaat gelys. Die nasionale park en die bosreservaat is in 1997 as 'n Unesco-wêrelderfenisgebied gelys.
Kenia se regering het die park met elektriese heining omring om te verhoed dat diere na die omliggende kleinhoewes beweeg en gewasse vernietig.
Kikuyu
Die Kikuyu woon aan die suidelike en westelike kante van die berg. Hulle is landbouers en maak van die baie vrugbare vulkaniese grond op die onderste hellings gebruik. Hulle glo dat God, Ngai of Mwene Nyaga, op die berg Kenia gewoon het toe hy uit die lug neergedaal het. Hulle glo dat die berg Ngai se troon op aarde is. Dit is die plek waar Gĩkũyũ, die vader van die stam, met God ontmoet het. Volgens die Kikuyu-rekords is Gĩkũyũ dus die eerste persoon op aarde wat die berg opgeklim het. Mwene Nyaga in Kikuyu kan ook vertaal word as die "Eienaar van die gestreepte een" waar Mwene vertaal word na "eienaar", en Nyaga na "strepe". Die sneeupieke (in Kikuyu: Ira) van die berg verteenwoordig simbolies 'n kroon op God se woning. Nyaga kan ook vertaal word as "volstruis". In hierdie konteks word God as die eienaar van die baie seldsame voël, die volstruis, beskou.
Embu
Die Embu-mense woon aan die suidoostekant van die berg Kenia en glo dat die berg God se huis is (die Embu-woord vir God is Ngai of Mwene Njeru). Die berg is heilig, en hulle bou hul huise met die deure wat na die berg toe oopmaak. Die Embu-mense is nou verwant aan die Ameru- en Mbeere-mense.
Ameru
Die Ameru bewoon die oostelike, noordelike en noordwestelike hange van die berg. Hulle is hoofsaaklik landbouers en hou ook vee aan op wat as die vrugbaarste grond in Kenia beskou word. Hul naam vir Kenia is Kirimara, wat "berg met wit dele" beteken.
Masai
Die Masai is semi-nomadiese mense wat die land noord van die berg gebruik om hul vee te laat wei. Hulle glo dat hul voorouers aan die begin van die tyd van die berg afgekom het. Die Masai-naam vir Kenia is Ol Donyo Keri, wat "streepberg" beteken, met verwysing na die donker skakerings soos waargeneem vanaf die omliggende vlaktes.
Geologie
Kenia is 'n stratovulkaan wat in die Plio-Pleistoseen aktief was. Die oorspronklike krater was waarskynlik meer as 6 000 meter hoog; hoër as Kilimandjaro. Sedert dit uitgesterf het, was daar twee groot periodes van gletservorming, wat blyk uit twee hoofringe van morene onder die gletsers. Die laagste morene word gevind op ongeveer 3 300 meter. Vandag strek die gletsers 4 650 meter die lug in op. Nadat hy die morene bestudeer het, het Gregory die teorie voorgehou dat die hele bergtop in 'n stadium met 'n yslaag bedek is, en dit het die pieke erodeer tot hoe dit vandag lyk. Die onderste hange van die berg was nog nooit met ys bedek nie. Dit word nou hoofsaaklik verbou en bebos. Dit word onderskei deur steil V-vormige valleie met baie sytakke. Hoër op teen die berg, waar daar nou heide groei, neem die valleie 'n U-vorm aan en word vlakker met platter bodems. Dit is deur gletservorming geskep.
Toe die berg Kenia aktief was, was daar satellietaktiwiteit. Die noord-oostelike kant van die berg het baie ou vulkaniese proppe en kraters. Die grootste hiervan, Ithanguni, het selfs sy eie yslaag gehad toe die belangrikste pieke met ys bedek was. Dit weet ons danksy die gladde top van die piek. Ronde heuwels met steil kante kom ook gereeld in hierdie gebied voor, wat waarskynlik die oorblyfsels van klein, geslote splits is. Aangesien die oorblywende berg egter rofweg simmetries is, moes die meeste aktiwiteit by die sentrale prop plaasgevind het.
Die rotse wat die berg Kenia vorm, is hoofsaaklik ystermarmer, rombusporfiriet, fonoliet en tragiet.
Die geologie van die Kenia-omgewing is in 1883 vir die eerste keer wetenskaplik beskryf deu Joseph Thomson. Hy het die berg vanaf die nabygeleë Laikipia-plato gesien en geskryf dat dit 'n uitgestorwe vulkaan was met die prop sigbaar. Aangesien hy die berg egter net van 'n afstand gesien het, is hy in Europa nie wyd geglo nie, veral nie na 1887 toe Teleki en Von Höhnel die berg opgeklim het en 'n krater beskryf het nie. In 1893 bereik Gregory se ekspedisie die Lewis-gletser op 5 000 meter. Hy het bevestig dat die vulkaan geblus is en dat daar gletsers teenwoordig was. Die eerste deeglike opname deur Europeërs is eers in 1966 onderneem.
Pieke
Die pieke van die berg Kenia is byna almal van 'n vulkaniese oorsprong. Die meerderheid van die pieke is naby die middel van die berg geleë. Hierdie pieke het 'n klipperige, ru-Alpynse voorkoms. Tipies van die Alpynse terrein kom die hoogste pieke voor waar die rante kruis. Die sentrale pieke het slegs 'n paar mosse, uitslae en klein, alpiene plante wat in klipskeure groei. Verder van die sentrale pieke af is die vulkaniese proppe bedek met vulkaniese as en grond. Die plantegroei op hierdie pieke is tipies.
Die hoogste pieke is Batian (5 199 meter), Nelion (5 188 meter) en Punt Lenana (4 985 meter). Batian en Nelion is binne 250 meter van mekaar, geskei deur die Gate of the Mists-kloof (5 144 meter). Coryndon-piek (4 960 meter) is die volgende hoogste, maar anders as die vorige pieke vorm dit nie deel van die sentrale prop nie.
Ander pieke rondom die sentrale prop sluit in Pt Piggot (4 957 meter), Pt Dutton (4 885 meter), Pt John (4 883 meter), Pt John Minor (4 875 meter), Krapf Rognon (4 800 meter), Pt Peter (4 757 meter), Pt Slade (4 750 meter) en Midget Peak (4 700 meter). Al hierdie pieke het 'n steil piramidale vorm.
Belangrike klipperige pieke sluit in Terere (4 714 meter) en Sendeyo (4 704 meter) wat 'n tweelingpieke ten noorde van die hoofprop vorm. Dit vorm saam 'n groot parasitiese prop. Ander noemenswaardige pieke sluit in The Hat (4 639 meter), Delamere Peak, Macmillan Peak en Rotundu.
Gletsers
Die gletsers op die berg Kenia smelt teen rasse skrede. Die Bergklub van Kenia in Nairobi het foto's van die berg ten tyde van die eerste opgetekende bestyging in 1899, en ook meer onlangs; die wegsmelting van die gletsers is baie duidelik. Beskrywings van die bestygings van verskeie van die pieke gee raad oor die gebruik van sneeuspore, maar dit geld slegs in sommige gevalle en op hoër vlakke. Elke jaar is daar minder nuwe sneeu wat in die winter ophoop as dit in die somer smelt, selfs op die Lewis-gletser (die grootste daarvan) in die winter, dus is daar geen vorming van nuwe ys nie. Daar word voorspel dat daar binne 30 jaar se tyd geen ys meer op die berg Kenia sal wees nie. Gletsers wat smelt en verdwyn kan veroorsaak word deur temperatuurverandering, of deur verandering in neerslag.
Die gletsersname is (kloksgewys vanaf die noorde):
Die oppervlakte van gletsers op die berg is in die 1980's gemeet en as ongeveer 0,7 vierkante meter opgeteken. Dit is baie kleiner as die eerste waarnemings in die 1890's.
Riviere
Die berg Kenia is die belangrikste opvangsgebied vir twee groot riviere in Kenia; die Tana, die grootste rivier in Kenia, en die Ewaso Nyiro Noorde. Die Kenia-ekosisteem voorsien water aan meer as twee miljoen mense. Die riviere op die berg is genoem na die dorpies teen die hange van die berg waar naby hulle vloei. Die Thuchi-rivier is die distriksgrens tussen Tharaka Nithi en Embu. Die berg Kenia is 'n belangrike watertoring vir die Tana-rivier wat in 1988 80% van Kenia se krag voorsien het deur 'n reeks van sewe hidro-elektriese kragstasies en damme te gebruik.
Die digtheid van strome is baie hoog, veral op die laer hellings waar gletsers nog nooit gevorm het nie. Die yslaag wat vroeër tydens die Plioseen die berg bedek het, het groot U-vormige valleie geërodeer wat neig om net een groot stroom te vorm. Waar die oorspronklike vorm van die skildvulkaan steeds behoue bly, is strome vir miljoene jare reeds die heuwel geërodeer. Hierdie gebied word dus gekenmerk deur heelwat diep, fluviale V-vormige valleie. Die geleidelike oorgang van ysbedekte na fluviale vallei kan duidelik waargeneem word.
Riviere wat op die berg Kenia begin, is die sytakke van twee groot Keniaanse riviere: die Tana en die Ewaso Ng'iro. Baie van die Keniaanse riviere vloei in die Sagana, wat self 'n sytak is van die Tana en by die Masinga-reservoir aansluit. Die riviere in die noordelike deel van die berg, soos die Burguret, Naru Moru, Nanyuki, Likii, Sirimon, vloei in die Ewaso Nyiro. Die riviere in die suidweste, soos die Keringa en Nairobi, vloei in die Sagana en dan in die Tana. Die oorblywende riviere na die suide en ooste, soos die Mutonga, Nithi, Thuchi en Nyamindi, vloei direk in die Tana in.
Sones
Die berg Kenia word deur woude omring. Die plantegroei in die woude is afhanklik van reënval, en die spesies wat teenwoordig is, verskil baie tussen die noordelike en suidelike hange. Met verloop van tyd is die bome aan die rand van die bos afgekap en het die landerye verder teen die vrugbare hange van die berg versprei.
Bokant die bos is 'n gordel van die Yushania alpina, oftewel Afrika-alpyne bamboes. Hierdie sone is beperk tot klein geïsoleerde bosse in die noorde weens lae reënval. Die bamboes is natuurlik en daar kom gereeld spore voor. Bamboes onderdruk ander plantegroei, daarom is dit ongewoon om bome of ander plante hier te vind.
Bo die bamboesbos is die houtwoud. Die bome hier is dikwels kleiner as die bome in die woude laer af teen die berg. Die bos hier is meer ongeskonde, omdat dit minder toeganklik is en beter beskerm word.
Reggio Emilia
Reggio Emilia (of Reggio nell'Emilia) is 'n stad in die Italiaanse streek Emilia-Romagna en hoofstad van die provinsie Reggio nell'Emilia. Die stad beskik oor 163.928 inwoners.
Kenia (berg)
Sones
Wanneer die bome nie meer kan groei nie, verander die plantegroei na heide en struikgewas, by omstreeks 3 000 meter. Heideland word in die natter gebiede, aan die westekant van Kenia aangetref en word deur reuse-heide oorheers. Struikgewas word in die droër gebiede aangetref, en grasse kom meer algemeen voor. Bosbrande kom steeds voor.
Reggio Emilia
Die stad in die Povlakte is van Romeinse oorsprong. Dit is in 175 v.C. opgerig onder die naam Regium Lepidi, en is vernoem na die oprigter daarvan, Marcus Emilius Lepidus. Die naam Reggio was vir eeue lank in gebruik gewees tot die unifikasie van Italië, sonder toevoeging van nell'Emilia. Om verwarring te voorkom met die stad Reggio in Calabria is die stad hernoem na Reggio nell'Emilia.
Kenia (berg)
Sones
Namate die hoogte toeneem, verander die temperatuur drasties en word die lug dunner en droër. Hierdie streek staan bekend as die Afro-alpynse sone. Die omgewing hier is geïsoleer, en die enigste soortgelyke omgewing in die omgewing is die Aberdares, wat 80 km weg is. Baie van die spesies hier is endemies, en pas by die koue en wisselende temperatuur aan. Tipiese plante hier is reuse-lobelias.
Hank Patterson
Hank Patterson (9 Oktober 1888 – 23 Augustus 1975) was 'n Amerikaanse akteur. Hy was bekend vir sy rolle in die rolprent The Amazing Colossal Man (1957) en in die televisiereekse Gunsmoke (1955), The Twilight Zone (1959), en Green Acres (1965).
Reggio Emilia
Die historiese binnestad is oorwegend middeleeus. Die Piazza Camillo Prampolini is die hart van die stad; hier staan onder meer die domkerk en die Palazzo Comunale. Die Cispadaanse Republiek word in 1797 in die gebou uitgeroep. Daar is ook 'n vlag vir die nuwe republiek gekies: groen, wit en rooi, die huidige nasionale vlag van Italië. 'n Ander belangrike monument is die basiliek San Prospero met sy karakteristieke agthoekige toring. Die belangrikste weg is die historiese Via Emilia wat die stad van wes na oos deurkruis.
Kenia (berg)
Klimaat
Die klimaat van die berg Kenia het 'n kritieke rol gespeel in die ontwikkeling van die berg en het onder meer die topografie en ekologie beïnvloed. Dit het 'n tipiese ekwatoriale bergklimaat wat Hedberg as winter elke nag en somer elke dag beskryf het. Kenia is die tuiste van een van die atmosferiese moniteringstasies van die Global Atmosphere Watch.
Reggio Emilia
Die katedraal is eers in die 16de eeu voltooi.
Die frazione Sesso en Ville di Reggio Emilia maak deel uit van die munisipaliteit.
Sport
AC Reggiana 1919 is die professionele sokkerspan van Reggio Emilia en speel in die MAPEI Stadion - Città del Tricolore. AC Reggiana 1919 het op die hoogste Italiaanse vlak, die Serie A gespeel. Die stadion speel ook gasheer vir US Sassuolo van die naburige Sassuolo.
Mali
Mali beslaan 'n oppervlakte van 1 240 192 km² en het in 2018 'n bevolking van 19 329 841  gehad. Die hoofstad en grootste stad is Bamako, in die suidweste van die land weerskante die Nigerrivier.
Geskiedenis
Mali word van 1880 deur Frankryk binnegeval, wat dit as 'n oorsese department van Frankryk annekseer. Die kolonie, wat met tye ook naburige lande ingesluit het, het as Frans-Soedan of die Soedannese Republiek bekend gestaan. In die begin van 1959 word die unie van Mali en Senegal die Mali-Federasie, wat op 20 Junie 1960 onafhanklikheid van Frankryk verkry. Senegal onttrek hom ná 'n paar maande uit die Mali-Federasie. Die Republiek van Mali, onder Modibo Keïta, onttrek hom op 22 September 1960 uit die Franse Gemeenskap.
Mali is van onafhanklikheid tot 1991 deur 'n reeks diktators regeer. Anti-regeringsbetogings in 1991 lei tot 'n staatsgreep, 'n tussentydse regering, en 'n nuwe grondwet. In 1992 wen Alpha Oumar Konaré Mali se eerste demokratiese, veelparty- presidensiële verkiesing. Met sy herverkiesing in 1997 druk president Konaré politiese en ekonomiese hervormings deur en beveg korrupsie. In 2002 word hy ná 'n demokratiese verkiesing opgevolg deur Amadou Toumani Touré, wat 'n sleutelfiguur in die demokratiese opstand van 1991 was.
In Januarie 2012 het die Toearegs in die noorde van Mali in opstand teen die sentrale regering gekom en vervolgens die onafhanklikheid van Azawad met die hoofstad Gao verklaar. Met behulp van Franse ondersteuning kon Mali die gebied herwin en ná onderhandelinge is dié gebied by Mali heringelyf.
Politiek
Mali se grondwet maak voorsiening vir 'n veelpartydemokrasie, met die enigste beperking 'n verbod op partye gegrond op etniese, godsdiens, streeks- of geslagslyne. Die Nasionale Vergadering is die enigste wetgewende vertakking van die regering. Dit bestaan tans uit 147 lede. Verteenwoordiging word toegedeel volgens die bevolking van administratiewe distrikte. Die regering het 'n vyfjaartermyn.
Gebiede
Mali word verdeel in nege gebiede (regions), insluitende die hoofstaddistrik Bamako:
Geografie
Mali word deur land omring en het 'n subtropiese tot droë klimaat. Dit is meestal plat en styg na golwende sandbedekte heuwels in die noordelike vlaktes en savanne om die Nigerrivier in die suide. Die heuwels van die Air Massif en Djado Plateau lê in die noordooste. Die grootste deel van die land lê in die Saharawoestyn, wat 'n warm, stof-belaaide harmattan dynserigheid veroorsaak, wat algemeen voorkom tydens die droë seisoen, en herhaalde droogtes veroorsaak. Die nasie het aansienlike natuurlike hulpbronne, met goud, uraan, fosfate, kaolien, tafelsout en kalksteen wat die meeste ontgin word.
Daar word beraam dat Mali in die natter gedeeltes die potensiaal het om 'n groot rysprodusent te word, maar ontwikkeling van hierdie sektor het nog nie plaasgevind nie. Ander produkte wat van belang is, is grondboontjies, wat op kleiner skaal verbou word.
Twee groot riviere in Mali is die Nigerrivier, wat deur die hoofstad Bamako noordoos tot in die Niger loop, voor dit suid draai deur Nigerië tot in die Atlantiese Oseaan, en die Sénégalrivier wat weswaart vloei tot in Senegal. Die voormalige Maliese hoofstad Kayes is om die oewers van die Sénégalrivier gebou. 'n Indrukwekkende waterval, die Gouina-waterval, kom oos van Kayes voor.
Ekonomie
In 1997 sit die land die suksesvolle implementering van 'n Internasionale Monetêre Fonds-aanbevole strukturele aanpassingsprogram voort wat die land help om te groei, diversifiseer en buitelandse beleggings te lok. Mali se volging van ekonomiese hervorming, en die 50% devaluasie van die CFA-frank in Januarie 1994, het ekonomiese groei bevorder. Verskeie multinasionale maatskappye brei goudmynbou-werksaamhede in 1996–1998 uit, en die regering verwag dat Mali 'n belangrike goudprodusent in Afrika suid van die Sahara sal word in die volgende paar jaar. Groot goudmyne sluit SEMOS ('n vennootskap tussen AngloGold Ashanti, Iamgold en die Maliregering) se Sadiola Hill-goudmyn, Yatela-goudmyn in die weste, en Morilla in die sentrale gedeelte van die land in.
Anglo-Iere
Anglo-Iere (Iers: Angla-Éireannach) is 'n term wat veral in die 19de en vroeë 20ste eeu gebruik is om na 'n bevoorregte maatskaplike klas in Ierland te verwys wat uit die nakomelinge van Protestantse Engelse setlaars bestaan het, die sogenaamde Protestant Ascendancy. Hulle was merendeels lidmate van die Anglikaanse Kerk van Ierland, wat tot en met 1871 as staatskerk van Ierland gefungeer het, en, in mindere mate, aanhangers van dissenter-kerke soos byvoorbeeld Metodiste.
Lede van dié klas het ten opsigte van kultuur, wetenskap, regswese, landbou en politiek gewoonlik die Engelse voorbeeld gevolg. Baie van hulle het belangrike poste in die administrasie van die Britse Ryk en in die Britse Leër en Vloot beklee.
Die term word gewoonlik nie op Presbiterianers in Noord-Ierland toegepas nie wat merendeels nakomelinge van Skotse setlaars is en na wie as Ulster-Skotte verwys word.
Kuomintang
Die Kuomintang van China of KMT, soms vertaal as die Nasionalistiese Party van China, is ’n groot politieke party in die Republiek China (RC of Taiwan). Dit is vandag die grootste opposisieparty in die Wetgewende Yuan. Die Kuomintang is in 1911 gestig en het die Revolusionêre Liga van Dr Sun Yat-sen as voorloper gehad. Die Kuomintang - dikwels verkort na KMT - is gebaseer op die drie beginsels van die volk, naamlik nasionalisme, demokrasie en volkswelsyn.
Die KMT op die vasteland van China
Met die Sowjet-ondersteuning kon die leërs van die KMT die plaaslike krygshere in Suid-China verdryf en die republiek daar vestig. Van die begin van die twintigerjare was die kommuniste ook deel van die KMT. Die rede hiervoor was dat die Sowjetunie slegs die KMT sou ondersteun as dit kommuniste in sy party ingesluit het. Die idee van die Sowjetunie was dat die kommunistiese party so versigtig te kon groei binne die KMT, en uiteindelik die KMT, wat net matig sosialisties was, kon oorgeneem het.
Nadat die Japannese verslaan is, het die burgeroorlog tussen KMT en KPC weer opgevlam. Uiteindelik is hierdie oorlog in 1949 deur die KPC gewen. Mao Zedong het die Volksrepubliek van China uitgeroep en die KMT het na die eiland Taiwan gevlug met soveel mense en kuns skatte as moontlik.
Die KMT op Taiwan
Met die presidensiële verkiesing in 2000 was daar twee kandidate van die KMT-oriëntasie, Lien Chan en James Soong, wat die stemme van KMT-gesinde kiesers verdeel het, sodat Chen Shui-bian die president van die Republiek van China kon word, met 37% van die totale aantal stemme wat uitgebring is. Sodoende het die kandidaat van die Demokratiese Progressiewe Party (DPP) Chen Shui-bian het die verkiesing gewen en die KMT het die opposisie vir die eerste keer betree.
Die presidensiële verkiesings van 2004 is deur Chen Shui-bian gewen, al is dit met 'n klein meerderheid van stemme. Chen het hierdie verkiesings gewen na 'n geheimsinnige moordpoging op hom. Die verkiesing vir die parlement die volgende jaar het die KMT gewen, en in 2005 moes Chen Shui-bian 'n parlement hanteer wat in die beheer van die KMT en sy vennote was.
Tydens die parlementsverkiesingen van 2008 het die KMT die DPP goed verslaan en die party die mag op die eiland stewig in sy hande gegee. Op 22 Maart 2008 is die winste van die KMT in die presidensiële verkiesings van 2008 weer bygevoeg. Ma Ying-jeou van die KMT het die steun van 58 persent van die kiesers ontvang. In 2012 is Ma Ying-jeou herkies met net meer as 50% van die stemme gewen. In 2016 het die KMT egter die presidensiële verkiesings aan die DPP verloor.